Morgan wil agter geslote deure speel | Netwerk24
Morgan wil agter geslote deure speel
Alle krieket in Engeland is weens die Covid-19-pandemie tot minstens 28 Mei opgeskort.
Eoin Morgan in aksie tydens die eindstryd van 2019 se Wêreldbekertoernooi. Foto: Getty Images
Tog is daar sommiges wat die moontlikheid opper om internasionale wedstryde sonder toeskouers – agter geslote deure – te speel.
Die 33-jarige Morgan, 'n Ier van geboorte, sê so 'n besluit sal tot voordeel van die land wees.
"Sport kan 'n massiewe rol vertolk om die wêreld se gemoedstoestand te verbeter en mense se perspektiewe op dinge te verander.
"Om in isolasie te wees, moedig negatiewe gedagtes aan. Sport kan help om daardie verwagting van wat dit is om weer buite en aktief te wees, te help bou.
"Dit sal 'n reuse stap vorentoe wees indien dit kan gebeur. Uit die aard van die saak is dinge egter op die oomblik baie onseker," sê Morgan in 'n verklaring van die Internasionale Krieketraad.
Engeland het onder sy leiding die Wêreldbekertoernooi in 2019 op sy tuisveld gewen. Hy het Nieu-Seeland in die eindstryd te verslaan. – Sportredaksie